Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
21 มี.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 9.13 จุด (0.56%) ปิดภาคเช้าที่ 1,636.75 จุด ด้วยมูลค่าการซื้อขาย 19,737.77 ล้านบาท
Most Positive Impact: PTTEP (+0.97 จุด), PTT (+0.7 จุด), SCC (+0.47 จุด)
Most Negative Impact: CPALL (-0.44 จุด), MAKRO (-0.35 จุด), BTS (-0.12 จุด)
ตลาดหุ้นไทยถูกผลักดันโดย กลุ่มพลังงาน(+3.42 จุด) สื่อสาร(+1.37 จุด) ธนาคาร(+1.14 จุด) และอื่นๆ ส่วนกลุ่มที่ปรับตัวลงกดดันดัชนีเพียงเล็กน้อย ได้แก่ กลุ่มพาณิชย์(-0.25 จุด)
ตลาดหุ้นต่างประเทศในภูมิภาคเอเชียแปซิฟิคส่วนใหญ่ปรับตัวขึ้น ได้แก่ จีน(+0.89%) ฟิลิปินส์(+0.84%) ไต้หวัน(+0.57%) อินโดนีเซีย(+0.10%) ส่วนตลาดที่ปรับตัวลงได้แก่ มาเลเซีย(-1.05%)
แนวโน้มตลาดบ่าย
กระทรวงพาณิชย์ไทยเปิดเผยตัวเลขส่งออกไทยขยายตัวดีกว่าที่ตลาดคาด +5.91%(คาดการณ์ -1%) แต่เป็นผลมาจากการส่งคืนอาวุธที่นำมาใช้ซ้อมรบ ส่วนนำเข้าหดตัวลง -10.03% ต่ำกว่าที่ตลาดคาดเช่นกัน (คาดการณ์+3.35%) แม้ตัวเลขดุลการค้าของไทยเดือนก.พ. ออกมาเกินดุล 4.03 พันล้านเหรียญ แต่กลุ่มสินค้าที่ส่งออกเชิงพาณิชย์ยังคงหดตัวสอดคล้องกับที่ กนง. ได้มีการปรับลด GDP ไปในการประชุมเมื่อวานนี้
SET Index ได้รับปัจจัยบวกเช่นเดียวกับกลุ่มตลาดเกิดใหม่จากการคงอัตราดอกเบี้ยและชะลอการลดขนาดงบดุลของธนาคารกลางสหรัฐฯซึ่งส่งผลให้เงินไหลเข้าตลาดเกิดใหม่ อย่างไรก็ดียอดส่งออกที่เป็นเชิงพาณิชย์ยังคงหดตัวจะเป็นตัวกดดัน คาดภาคบ่ายจะลดช่วงบวกลงให้กรอบการเคลื่อนไหวที่ 1,620-1,635 จุด
หุ้นแนะนำภาคบ่ายเลือก CPN ลุ้นการฟื้นตัวหลังราคาปรับลงมาแรง CPN มีความน่าสนใจในแง่พอร์ตธุรกิจที่กระจายความเสี่ยงได้ดี, แผนการลงทุนอย่างต่อเนื่องและสถานะทางการเงินที่แข็งแกร่งซึ่งช่วยหนุนการเติบโตของบริษัทฯ แนะนำซื้อที่มูลค่าพื้นฐาน 90 บาท
ประเด็นเศรษฐกิจที่น่าติดตามในสัปดาห์นี้ วันศุกร์ติดตาม PMI ภาคการผลิตประจำเดือน มี.ค. ของทั้งฝั่งยูโรโซนและสหรัฐฯโดยตัวเลขคาดการณ์อยู่ที่ 49.6 และ 53.6 ตามลำดับ
หุ้นแนะนำ ADVANC AMATA MEGA